# Doctor Brants Narrenschiff/Vom Ende der Gewalt

| « Von närrischen Arzneien | Sebastian Brant Doctor Brants Narrenschiff | Von Gottes Vorsehung » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[69v]
So groß gewalt vff erd nye kam Der nyt zu$^o$ zytten / end ouch nam Wann jm syn zyl / vnd stündlin kam
Noch fyndt man narren manigfalt Die sich verlont vff jren gewalt Als ob er ewiklich solt ston Der doch du$^o$t / wie der schne zergon
[70r]
Julius der Keyser / was genu$^o$g
Rich / ma$^e$chtig / vnd von synnen klu$^o$g Ee dann er mit gewalt an sich Brocht / vnd regyert das Ro$^e$msche rich Do er den zepter an sich nam
Syn sorg vnd angst jm huffecht kam
Vnd was so witzig nit an rott Er würd dar vmb erstochen dott / Darius der hat groß / ma$^e$chtig land Vnd wer wol blyben heym on schand
Vnd hett behaltten gu$^o$t vnd ere
Aber do er wolt su$^o$chen mer Vnd haben das / das syn was nitt Verlor er ouch das syn dar mitt / Xerxes der brocht jnn kriechen landt
So vil des volcks als meres sandt
Das mer mit schiffen er bedeckt Er mo$^e$cht die gantz welt han erschreckt Aber was wart jm me dar von Er greiff Athenas grüslich an
Glich wie der Lo$^e$w / angrifft eyn hu$^o$n
Vnd floch doch als die hasen thu$^o$n Der künig Nabuchodonosor Do jm zu$^o$ fyel me glück dann vor Vnd er Arfaxat überwandt
Meynt er erst haben alle landt
Vnd setzt eyn go$^e$tlich gewalt jm für Wart doch verwandert jn eyn thyer Der mo$^e$cht ich wol erzalen me Inn altter / vnd jn nuwer ee
[70v]
Aber es duncket mich nit syn nott
Gar wenig sint jn ru$^o$wen dott Oder die stürben an jrem bett Die man nit sunst erdo$^e$ttet hett Har by mercken jr gwaltigen all
Ir sitzen zwor jn glückes fall
Sindt witzig / vnd trachtend das end Das gott das radt üch nit vmb wend Vo$^e$rchtend den herren / dyenent jm Wo üch syn zorn ergryfft / vnd grym
Der kurtzlich würt entflammen ser
Würt üwer gwalt nit bliben mer Vnd werden jr / mit jm zergan Ixion blibt syn rad nit stan Dann es loufft vmb / von wynden kleyn
Sellig / wer hofft jnn gott alleyn /
Er felt / vnd blibt nit jn der ho$^e$h Der steyn / den waltzt mit sorg vnd we Den berg vff / Sisyphus der tor Glück vnd gwalt / wert nit lange jor /
Dann noch der altten spruch vnd sag
Vnglück vnd hor / das wechßt all tag / Der vnrecht gwalt / nymbt grüntlich ab Als Jezabel zeygt / vnd Achab Ob schon eyn herr sunst hatt keyn vynd
Mu$^o$ß er besorgen doch syn gsynd
Vnd vnderwil syn na$^e$hsten fründ / Die bringen jnn vmb syn gewalt Zambry sins herren rich noch stalt Vnd dett an jm mort vnd dotschlag
[71r]
Vnd wardt eyn herr vff syben tag /
Alexander all welt bezwangk Eyn diener dott jn / mit eym tranck / Darius entrann / vnd was on nott
Bessus syn diener stach jn dott /
Also der gwalt sich enden du$^o$t
Cyrus der tranck syn eygen blu$^o$t / Keyn gwalt vff erd / so hoch ye kam Der nit eyn end mit truren nam Nye keyner hatt so ma$^e$chtig fründ
Der jm eyn tag verheissen künd
Vnd sicher wer eyn ougenblick Das er solt han gwalt / vnd glück Was die welt acht vffs aller best Das würt verbittert doch zu$^o$ lest
Wer überhebt sich das er stand
Der lu$^o$g vnd schlipff nit vff dem sand Das jm nit werd schad / spott / vnd schand Groß narrheyt ist vmb grossen gwalt Dann man jn seltten langzyt bhalt
So ich durch su$^o$ch all rich vnd ha$^e$r
Assyrien / Meden / Persyer / Macedonum / vnd kriechen landt Carthago / vnd der Ro$^e$mer standt So hatt es als gehan syn zyl
Das ro$^e$msch rich blibt so lang gott vill /
Gott hat jm gsetzt syn zyt / vnd moß Der geb / das es noch werd so groß Das jm all erd sy vnderthon Als es von recht / vnd gsatz solt han